PROJEKTY  REALIZOVANÉ  CEZ  PROGRAM  ROZVOJA  VIDIEKA

Žiadateľ:  Obec Tŕnie 
Názov projektu: ÚPRAVA OKOLIA CINTORÍNA TŔNIE
Celkový rozpočet projektu (EUR):  18 460,03
Schválená výška príspevku z PRV SR 2014-2020 (EUR) :  18 460,03
Skutočný začiatok realizácie projektu: 18.8.2022
Skutočné ukončenie realizácie projektu: 31.8.2022

[bookmark: _GoBack]Globálnym cieľom projektu je podpora investícií do vytvárania, zlepšovania alebo rozširovania všetkých druhov infraštruktúr malých rozmerov. Globálny cieľ bol naplnený špecifickým cieľom projektu, ktorý môžeme zadefinovať ako zlepšenie infraštruktúry malého rozmeru prostredníctvom úpravy verejného priestranstva  cintorína v obci Tŕnie v Banskobystrickom kraji. Predmetom projektu bola obnova cintorína ako verejného priestranstva v obci. V rámci úpravy cintorína sa zrealizovali rekonštrukčné práce - obnova existujúcich schodov a dlažby  a úprava priestoru pred vstupom do cintorína vrátane využitie prvkov zelenej infraštruktúry. Realizáciou projektu tak došlo k podpore miestneho rozvoja v tejto vidieckej oblasti. Projektom sa dosiahla vyššia atraktivita tejto vidieckej oblasti a celkové zlepšenie vzhľadu obce Tŕnie. Odstránili sa nedostatky, ktoré obmedzovali dosahovať požadovanú úroveň a kvalitu infraštruktúr malých rozmerov v súvislosti s vytváraním podmienok nielen pre obyvateľov ale aj návštevníkov obce. Projekt tak významne prispel k oživeniu znevýhodnenej vidieckej oblasti, odkazuje na konkrétne opatrenia programu hospodárskeho a sociálneho rozvoja obce v prepojení na opatrenia stratégie CLLD a vytvoril podmienky pre ekonomický rozvoj tejto vidieckej oblasti.

